《南窗夜集叔问戏取樟木脑然雪为灯因与仲嘉叔问联句一首》
宋代·程俱

性空本无方，水火不留碍。阳生至阴中，此理固有在。

初疑水焚至，忽若镜加艾。又如大海中，神龙出光怪。

冰姿映烈焰，势恐不两大。原燎正焮腾，汤沃忽崩败。

涓涓煖泉涌，熠熠寒光碎。伟哉六合间，恢诡不胜载。

阴风结飞雨，来自。九天外。苍樟出芳液，根节依大块。

初非气相求，又岂天所配。如何冰炭仇，乃作坎离会。

因知造化机，幻手端可贷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。